Distriksmunisipaliteite administreer en lê reëls neer vir 'n distrik wat meer as een plaaslike munisipaliteit insluit. Die rede waarom distriksmunisipaliteite en plaaslike munisipaliteite die verantwoordelikheid vir plaaslike bestuur in hul gebiede deel, is om seker te maak dat alle gemeenskappe, veral benadeelde gemeenskappe, gelyke toegang tot hulpbronne en dienste het. Dit help sommige plaaslike munisipaliteite wat nie oor die vermoë (finansies, geriewe, personeel of kennis) beskik om dienste aan hul gemeenskappe te lewer nie. Die koste van die bestuur van 'n munisipaliteit word besnoei deur hulpbronne met ander rade te deel. Die 'ryker' gebiede help die 'armer' gebiede.
Onbekende staatstaal of akroniem Kyk in die WOORDELYS?